‘19ba.

32015 R 0063: Rialachán Tarmligthe (AE) 2015/63 ón gCoimisiún an 21 Deireadh Fómhair 2014 lena bhforlíontar Treoir 2014/59/AE ó Pharlaimint na hEorpa agus ón gComhairle maidir le ranníocaíochtaí ex ante le socruithe um maoiniú réitigh (IO L 11, 17.1.2015, lch. 44), arna cheartú le IO L 156, 20.6.2017, lch. 38, arna leasú le: — 32016 R 1434: Rialachán Tarmligthe (AE) 2016/1434 ón gCoimisiún an 14 Nollaig 2015 (IO L 233, 30.8.2016, lch. 1). Chun críocha an Chomhaontaithe seo, tá forálacha an Rialacháin Tharmligthe oiriúnaithe mar a leanas: (a) In Airteagal 4(2), a mhéid a bhaineann le Stáit CSTE, cuirfear na focail ‘31 Nollaig 2027’ in ionad ‘31 Nollaig 2024’. (b) A mhéid a bhaineann le Stáit CSTE, cé is moite de Lichtinstéin, is mar a leanas a léifear téacs Airteagal 20 (1)-(4): ‘Forálacha idirthréimhseacha 1. Faisnéis a éilíonn táscaire sonrach dá dtagraítear in Iarscríbhinn II, i gcás nach n-áirítear an fhaisnéis sin sa cheanglas tuairiscithe maoirseachta is infheidhme dá dtagraítear in Airteagal 14 don bhliain thagartha, ní bheidh feidhm ag an táscaire riosca sin go dtí go mbeidh an ceanglas tuairiscithe maoirseachta sin infheidhmithe. Déanfar ualú na dtáscairí riosca eile atá ar fáil a athscálú go comhréireach lena n-ualú de réir mar a fhoráiltear in Airteagal 7 ionas gurb é 1 suim a gcuid ualaithe. I mbliain theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019, i gcás nach mbeidh aon chuid den fhaisnéis a cheanglaítear in Airteagal 16 ar fáil don scéim ráthaithe taiscí laistigh de 6 mhí ó theacht i bhfeidhm an Chinnidh sin chun críocha an spriocleibhéal bliantúil dá dtagraítear in Airteagal 4(2) nó an ranníocaíocht bhunúsach bhliantúil ó gach institiúid dá dtagraítear in Airteagal 5 a ríomh, tar éis do na hinstitiúidí creidmheasa ábhartha fógra a fháil ón scéim ráthaithe taiscí, cuirfidh na hinstitiúidí creidmheasa ábhartha an fhaisnéis sin ar fáil do na húdaráis réitigh faoin dáta sin. De mhaolú ar Airteagal 13(1), i ndáil leis na ranníocaíochtaí atá le híoc i mbliain theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019, tabharfaidh na húdaráis réitigh fógra do gach institiúid maidir lena gcinneadh lena gcinntear an ranníocaíocht bhliantúil a bheidh le híoc acu laistigh de 9 mí ar a dhéanaí ó theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019. 2. De mhaolú ar Airteagal 13(4), agus i ndáil leis na ranníocaíochtaí a bheidh le híoc i mbliain theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019, íocfar an méid atá dlite faoin gcinneadh dá dtagraítear in Airteagal 13(3) faoin 31 Nollaig den bhliain sin nó laistigh de mhí amháin tar éis fógra a fháil faoin gcinneadh sin, cibé dáta acu is déanaí. 3. De mhaolú ar Airteagal 14(4) agus i ndáil leis an bhfaisnéis a bheidh le cur ar fáil don údarás réitigh i mbliain theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019, cuirfear an fhaisnéis dá dtagraítear sa mhír sin ar fáil laistigh de 6 mhí ar a dhéanaí ó theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019. 4. De mhaolú ar Airteagal 16(1), leis na scéimeanna ráthaíochta taiscí, soláthrófar don údarás réitigh, faoin 1 Meán Fómhair den bhliain tar éis bhliain theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019, an fhaisnéis maidir le méid na dtaiscí cumhdaithe amhail ón 31 Iúil den bhliain sin, murar rud é go mbeidh an fhaisnéis curtha ar fáil ag na scéimeanna ráthaithe taiscí laistigh den tréimhse ama a leagtar amach in Airteagal 16(1).’ (c) A mhéid a bhaineann le Stáit CSTE, is mar a leanas a léifear téacs Airteagal 20(5): ‘5. Gan dochar d’Airteagal 10 den Rialachán seo, féadfaidh Stáit CSTE, go dtí an 31 Nollaig 2026, a cheadú d’institiúidí arb ionann a sócmhainní iomlána agus EUR 3 000 000 000, nó ar lú ná sin iad, cnapshuim EUR 50 000 don chéad EUR 300 000 000 d’iomlán na ndliteanas, lúide cistí dílse agus taiscí faoi chumhdach. I gcás iomlán na ndliteanas lúide cistí dílse agus taiscí faoi chumhdach os cionn EUR 300 000 000, rannchuideoidh na hinstitiúidí sin i gcomhréir le hAirteagail 4 go 9 den Rialachán seo.” (d) A mhéid a bhaineann le Stáit CSTE, is mar a leanas a léifear an téacs sa dara mír d’Airteagal 21: ‘Beidh feidhm aige ón 1 Eanáir den bhliain tar éis bhliain theacht i bhfeidhm Chinneadh Uimh. 237/2019 ó Chomhchoiste LEE an 27 Meán Fómhair 2019.’